als_Latn dik_Latn sag_Latn
Përfaqësuesit lokalë të katër komunave veriore të populluara me shumicë serbe janë duke përgatitur terrenin që krijimin e Asociacionit të Komunave me shumicë serbe t’ua përshtatin kërkesave të tyre.
Peng i këtij Asociacioni ka mbetur edhe miratimi i buxheteve komunale në Leposaviq, Zubin- Potok, Zveçan dhe Mitrovicë Veriore, shkruan gazeta Koha Ditore.
Ata kanë kërkuar që arsimi dhe shëndetësia të mos futen në buxhetin e Kosovës, pasi insistojnë që këta sektorë të mbesin nën sistemin e Serbisë, çështje kjo të cilën synojnë ta rregullojnë përmes Asociacionit të Komunave Serbe.
Agim Hasani, zëvendëskryesues i Kuvendit Komunal në Leposaviq, ka thënë se mosmiratimi i buxhetit ka ardhur për shkak se veriorët kanë refuzuar ta fusin arsimin dhe shëndetësinë në kuadër të buxhetit të Kosovës.
als_Latn als_Latn als_Latn als_Latn